लाला लाजपतराय का नाम किसी परिचय का मोहताज नहीं है | अंग्रेजों के क्रूर लाठी चार्ज में जान गंवाने वाले, प्रखर राष्ट्रभक्त लाला लाजपतराय १९२० में कांग्रेस के अध्यक्ष भी रहे थे | किन्तु वे स्वयं कांग्रेस के विषय में क्या विचार रखते थे, यह जानना रोचक भी है और बस्तुपरक भी | यह इसलिए भी आवश्यक प्रतीत होता है कि भारत छोडो आन्दोलन की हीरक जयन्ती के अवसर पर कांग्रेस की राष्ट्रीय अध्यक्षा श्रीमती सोनिया गांधी ने देश की आजादी के लिए केवल कांग्रेस को ही श्रेय देने का प्रत्यत्न किया| इतना ही नहीं तो उन्होंने हिन्दुत्ववादी शक्तियों को एक प्रकार से गद्दार ही घोषित करने का कुत्सित प्रयत्न किया |